མི་བསད་དང་མ་གསད་སོ་སོའི་རང་དབང་རེད།རྐུན་མ་བརྐུས་དང་མ་བརྐུ་སོ་སོའི་རང་དབང་རེད་ཅེས་བརྗོད་ཐུབ་ཀྱི་མ་རེད།མི་བསད་པ་དང༌།རྐུན་མ་རྐུ་བ་དང༌།རྫུན་བཤད་པ་དང༌།ལོག་གཡེམ་བྱེད་པ་སོགས་བྱུང་ན་སྤྱི་ཚོགས་ནང་ལ་འཁྲུགས་རྐྱེན་ཡོང་གི་ཡོད་པའི་རྒྱུ་མཚན་གྱིས་ཆོས་མེད་ནའང༌།དེ་ཚོ་བྱས་ཆོག་གི་མ་རེད་ཅེས་ཟེར་གྱི་ཡོད་པ་རེད།དཔེ་དེ་བཞིན་དུ་ཡ་རབས་སྤྱོད་བཟང་མེད་ན་མི་སྒེར་པ་སོ་སོ་ཡིན་ནའང་སྐྱིད་པ་ལ་བལྟ་རྒྱུ་མེད།ཁྱིམ་ཚང་ནང་ལ་ཡིན་ནའང་བག་ཕེབས་པ་ལ་བལྟ་རྒྱུ་མེད་ཅིང།སྤྱི་ཚོགས་ནང་ལ་ཡིནའང་ཕན་ཐོགས་མེད་པ་ཞིག་ཆགས་ཀྱི་ཡོད།ཡ་རབས་སྤྱོད་བཟང་ཟེར་བ་འདི་སྤྱི་སྒེར་ཚང་མར་ཕན་ཐོགས་ཡོད་པའི་རང་བཞིན་ཅན་ཞིག་ཡིན་སྟབས་ཡ་རབས་སྤྱོད་བཟང་དང་བྲལ་ནས་མ་རབས་ཀྱིས་སྤྱོད་ངན་བྱས་ན་སྤྱི་སྒེར་ཚང་མར་གནོད་ཀྱི་ཡོད།དེས་ན་མི་ཞིག་ཡིན་ཕྱིན་ཆད་ལ་ཡ་རབས་སྤྱོད་བཟང་ལྡན་པ་ཞིག་ངེས་པར་དུ་བྱེད་དགོས་ཀྱི་རེད་ཅེས་བརྗོད་ཐུབ་པ་ལྟར་ངས་ཕྱི་རྒྱལ་བ་ཚོར་དེ་འདྲ་བཤད་ཀྱི་ཡོད།